HírExtra - Az EU-nak egységesnek kell lennie
Az EU-nak egységesnek kell lennie
A román uniós elnökség higgadtságra int és a 27-ek egységes fellépését szorgalmazza - mondta George Ciamba román európai ügyekért felelõs tárca nélküli miniszter kedd este a Mediafax hírügynökségnek arra reagálva, hogy a londoni alsóház hatalmas arányban elutasította a brit EU-tagság megszûnésének (Brexit) feltételrendszerét tartalmazó megállapodást.
2019. január 16. szerda 09:37 - HírExtra
A román uniós elnökség lebonyolításáért felelõs miniszter szerint a döntésre számítani lehetett, legfeljebb az elutasításnak a vártnál "rosszabb aránya" keltett meglepetést. Ciamba rámutatott: a következõ lépéseket a brit kormánynak és Thereza Maynek kell megtennie.
Ciamba szerint az uniós és nemzeti szintû szabályozás terén is folytatódnak az elõkészületek a "legrosszabb forgatókönyv" esetére, de úgy vélekedett: nem kell félelmet kelteni az emberekben, még nem vált bizonyossá, hogy az Egyesült Királyság uniós tagsága megállapodás nélkül fog megszûnni.
Emlékeztetett: a brit külügyminiszter azt ígérte, hogy az Egyesült Királyságban élõ európai uniós állampolgároknak egy rendezetlen kilépés esetén is ugyanazon jogokat biztosítják, mint amit a Brexit feltételrendszerérõl szóló - a londoni alsóház által most elvetett - megállapodás tartalmazott.
• Figyeljünk a brit jogsinkra!